钦定古今图书集成/理学汇编/字学典/第103卷 > 胡季良
## 钦定古今图书集成/理学汇编/字学典/第103卷 > 胡季良

按《宣和书谱》：“胡季良不见于史册，惟工行草，追慕古
人而得其笔意，字体温润，虽肥而有秀颖之气，运笔
略无凝滞，殆非一朝夕之工也。”观季良《读元和文》与
夫《大乘寺帖》，字皆行书，既精且熟，想见其秃千兔之
毫，穷万谷之皮，而能至是也。今御府所藏十草书，题：
《然公山房诗》《逸草障》《文赋帖》《说龙帖》《蔡瓌帖》，行书，《读
元和文》《大乘寺诗》《孔山寺诗》《昆山寺诗》《陈智帖》。
按《金石录》，唐《国子司业辛璿碑》，“元和四年胡季良篆。”